A 3 napos prágai szakmai kirándulásra általunk összeállított program a pontos időpontokat tekintve változhat. A panzió nevét még nem tudjuk megadni, folyik az egyeztetés az árat illetően. Előzetes tájékoztatásul közöljük, hogy 30-35 euró/fő/éjszaka áron kalkuláltuk a szállást. A részvételi költség 45 fő jelentkezése esetén érvényes, 45 fő alatt nem tudjuk biztosítani a megjelölt összeget. Maximum 48 fő jelentkezését fogadjuk el.
Az M3-as autópálya Miskolc-Budapest közötti vonalán, benzinkutaknál tudunk biztosítani egyéni felszállást, egyeztetés alapján.

Ízelítő és kedvcsináló:
A Klementinum Prága második legnagyobb épületegyüttese a prágai Vár után. Az egykori Jezsuita kolostorban ma a Cseh Nemzeti Könyvtár található.
A Városháza Órája – az Orloj.
Az Óvárosi Városháza gótikus tornyában található, a cseh gótikus tudomány és technika remekműve. 9 és 21 óra között minden egész órában a két kis ablakban megjelenik a 12 apostol egy-egy szobrocskája. Az Orloj két oldalán ezzel egy időben életre kelnek a Halál, a Török, a Fösvénység és a Hiúság figurái. Miután az össze apostol elvonult, kukorékol a kakas és a toronyóra pedig elkezdi ütni az időt. A legenda szerint a prágai városatyák megvakíttatták a mestert, aki a toronyórát elkészítette, hogy sehol máshol ne készíthessen ehhez hasonlót. Az Orloj 4 fajta időt mutat: a közép-európai időt, az ócseh időt (az új nap, napnyugtakor kezdődik), a babiloni időt (egy nap napkeltétől napnyugtáig tart, a prágai Orloj az egyetlen a világon, amely tudja mérni ezt az időt), a csillagászati időt. 
Strahovi-kolostor 
A premontrei rend kolostorát 1840-ben alapították. Az épületegyüttes gyöngyszeme a gazdag barokk könyvtár, melyben kb. 200 000 kötet, kézirat és ősnyomtatvány található.
Prágai Vár
A leglátogatottabb cseh műemlék a cseh uralkodók egykori székhelye, a Cseh Köztársaság elnökének székhelye. A Guinness rekordok Könyve szerint a világ legnagyobb középkori vára.
A prágai zsidó negyed – Josefov
A prágai óvároshoz szorosan kapcsolódó, elsősorban zsidó gyökereiről ismert városrész. A zsidó vallásos élet központja, Prága zsidó negyedének fő zsinagógája a Párizsi utca végén álló, különös nevű Régi-új zsinagóga. 1270-ben építették, kora gótikus stílusban, és eleinte Új zsinagógának nevezték.
Károly-híd
A világ legszebb hídjainak egyike. A hidat díszítő 30 barokk szobor és szoborcsoport a 18. század elejéről származik, az utcai művészek közkedvelt helye.

Program

Részvételi díj könyvtárosoknak 28.000,- Ft
Olvasószolgálati szekció tagjainak (2008. évi érvényes tagdíjbefizetés alapján): 26.000,- Ft
Külső résztvevőknek: 30.000,- Ft
A részvételi díjak befizetése 2 részletben is lehetséges.
A teljes részvételi díj befizetésének határideje: 2008. október 10.
Jelentkezési határidő: 2008. október 6.

2008. október 23. csütörtök (1. nap)

04 óra:	Indulás: Kazincbarcika Fő tér
04.30-05 óra:	Gyülekezés Miskolcon, a II. Rákóczi Ferenc Megyei Könyvtár
		parkolójában
05 óra:	Indulás
		Útvonal: Miskolc - M3-as autópálya – Budapest
07-07.30 óra:	Gyülekezés Budapesten a Hősök terén a Műcsarnok előtt
07.30 óra:	Indulás
Útvonal: Győr – Mosonmagyaróvár – Hegyeshalom – Pozsony – 
Brno 
Kb. 13 óra: 	érkezés Brnoba, a Moravska Zemska Területi Könyvtár megtekintése
(2001-ben épült!)
15 óra: 	Indulás Prágába (érkezés 17 óra körül)
Látogatás a Klementinumba (Cseh Nemzeti Könyvtár)
•	Séta az Óvárosban: Clam Gallas-palota, Óváros-tér, Husz János szobor, Tyn-templom, Szent Miklós templom, Kőharangos ház, Városháza órája
Kb. 19 óra:	Indulás a szállásra
20 órától:	Vacsora

2008. október 24. péntek (2. nap)

09 óra:	Látogatás a Strahovi-kolostorba (belépő díj: 140 CZK) (Barokk könyvtár
	megtekintése)
12 óra:	Látogatás a Várba
•	Őrségváltás megtekintése
•	Szent Vitus Székesegyház
•	Arany Utcácska
15 óra:	Vissza az Újvárosba
•	Látogatás egy modern könyvtárban
•	Séta a Vencel téren (Szent Vencel lovas szobra)
•	Séta a Károly hídon
17 óra után:	Szabad program
19 óra:	Indulás a szállásra
20 órától:	Vacsora

2008. október 25. szombat (3. nap)

09 óra:	Látogatás Prága zsidó negyedében a Josefovban
•	Régi Zsinagóga (belépő díjas)
12 óra körül:	Indulás haza

A Zsidó negyedben ingyen lehet sétálgatni. A Zsinagóga, a Temető és a Múzeum belépő díjas. A Zsinagóga 200 cseh korona. Kérünk, mindenkit, hogy a belépődíjakra kb. 500 cseh koronát hozzon magával. A Várban is lehet ingyen sétálgatni. A  program változtatás jogát fenntartjuk! Akinek kérdése van a szakmai úttal kapcsolatban, szívesen válaszolunk mindenre. A részvételi díj az alkudozásaink függvényében még csökkenhet!